# &sheets;i kiirklahvide ja tööriistaribade seadistamine

## Kiirklahvid

&sheets;is kasutatavate kiirklahvide muutmiseks vali menüükäsk Seadistused Kiirklahvide seadistamine.... See avab allpool näidatud dialoogi.

Kiirklahvide seadistamine 1

Leia kastist toiming, mille kiirklahvi soovid lisada või muuta ning vali see hiire vasaku nupu klõpsuga. Toimingu nime ülalasuvasse otsinguribale kirjutades saad vajaliku toimingu kiiresti üles leida. Seejärel võid määrata kiirklahvi. Valikuteks on Puudub, Vaikeväärtus ja Kohandatud.

Nüüd saad lihtsalt vajutada klahvikombinatsiooni, mida soovid kiirklahvina pruukida, näiteks &Ctrl;&Shift;S.

## Tööriistaribad

&sheets; kasutab kuut tööriistariba: Fail, Redigeerimine, Liikumine, Vormindus, Font ja Värv/piire, mis võivad olla nähtaval või peidetud vastavalt sellele, kuidas menüüs Seadistused on määratud.

Kui tööriistaribad pole lukustatud, saab määrata, kas tööriistariba asub &sheets;i akna ülemises, alumises, parem- või vasakpoolses osas, hiire parema nupu klõpsuga tööriistaribal, mis avab tööriistariba menüü, kus vastava valiku saab langetada alammenüüs Asend. Tööriistariba menüü ülejäänud alammenüüdes saab määrata, kas ribal näidatakse ikoone, teksti või mõlemaid, ning ikoonide suuruse.

Teine võimalus tööriistaribasid liigutada on viia hiirekursor iga tööriistariba vasakus servas paiknevatele püsttriipudele ning hiire vasakut nuppu all hoides lohistada riba soovitud asukohta. Lohistamise ajal võib hiire nupu lahti lasta ka ajal, mil see asub &sheets;i akna servadest eemal, ning sellisel juhul on tulemuseks hõljuv tööriistariba, mis ei ole kinnistatud ühegi &sheets;i akna külge ning mida võib soovi korral ka üldse aknast välja liigutada. Hõljuva tööriistariba asetamiseks tagasi mõnda traditsioonilisemasse asukohta klõpsa selle tiitliribal hiire parema nupuga, mis avab tööriistariba menüü, ja klõpsa soovitud asukohal alammenüüs Asend.

Kui valida menüüst Seadistused käsk Tööriistaribade seadistamine..., ilmub dialoog, kus saab &sheets;i tööriistaribadele nuppe lisada või neid sealt eemaldada.

Tööriistaribade seadistamise dialoogi kasutamiseks vali esmalt vajalik tööriistariba hüpikkastist Tööriistariba. Paremal pool näitab aken Valitud tegevused antud tööriistaribal parajasti olevaid nuppe. Nupu saab eemaldada, kui see tolles aknas valida ning seejärel klõpsata vasakule osutavale noolele. Samuti saab muuta nupu asendit tööriistaribal, kasutades üles- ja allapoole osutavaid nooli. Uue nupu lisamiseks vali soovitud nupp nimekirjast Saadaolevad tegevused ning klõpsa paremale osutavale noolele.